### 13.    Frigivelse af anlægsbevilling til lysanlæg

**Åbent**

Sagsnr.: 326-2015-45946       J.nr.: 04.08.12           Dokumentnr.:
326-2017-210367

**Sagstype**

Beslutning.

**Resume og sagens baggrund**

I forbindelse med budgetprocessen for 2015 og frem blev der
afsat et rådighedsbeløb til lysanlæg på kommunens idrætsanlæg på 600.000 kr. i
henholdsvis 2015 og 2016. Af dette er der allerede frigivet 600.000. I denne
sag anmodes om frigivelse af de sidste 600.000 kr.

**Indstillinger**

Direktøren indstiller, at rådighedsbeløbet på 600.000 kr. i
2016 frigives og anvendes således:

1. Der etableres
nyt lysanlæg på kunststofbane i [adresse]

2. De resterende
midler anvendes til nye lyskilder ved kunststofbanen i [adresse]

3. Til sidst
prioriteres indenfor rammen af de 600.000 kr. forbedring af lysanlægget ved
kunststofbanen i Svebølle.

**Behandling**

Kultur- Fritidsudvalget, Økonomiudvalget,
Kommunalbestyrelsen.

**Sagsfremstilling**

I forbindelse med budgetbehandlingen for 2015 og frem blev
der afsat et rådighedsbeløb til lysanlæg på kommunens idrætsanlæg på 600.000
kr. i henholdsvis 2015 og 2016.

Kultur og Fritid fik på den baggrund foretaget en analyse af
de 25 eksisterende lysanlæg med henblik på at kunne foretage et forslag
prioritering af det afsatte rådighedsbeløb. Analysen indeholdt bl.a. estimerede
økonomiske udgifter ved nødvendige investeringer, effektforbrug ved drift,
restlevetid samt fordele ved udskiftning.

Ligeledes blev der foretaget en analyse af foreningernes
brug af anlæggene og antal medlemmer, afstand til nærmeste anden bane med
lysanlæg, det sportslige niveau i foreningerne, lux-niveauet (lav, mellem eller
høj).

Kommunalbestyrelsen vedtog den 30. september 2015, at
rådighedsbeløbet på 600.000 kr. til lysanlæg i 2015 blev anvendt således:

· Nyetablering af lysanlæg på [adresse] sportsplads

· Det øvrige beløb på anvendes til løbende forbedring jf.
gennemgangen fra rådgiver og ovennævnte prioritering.

Status på sagen er medio 2017 er de 600.000 kr. er anvendt
som besluttet af Kommunalbestyrelsen tilbage i 2015, men at der stadig er
udfordringer - særligt på vores kunststofbaner, som efter administrationen
vurdering bør prioriteres. Supplerende kan siges, at det ikke har været muligt
at opgradere lysanlægget i [adresse] til et acceptabelt niveau. Anlægget er
sammensat er mange forskellige dele, som er bygget til efter nye behov er
opstået og er ikke længere optimalt. Samtidigt er det en af de mest anvendte
baner i kommunen. Ligeledes så mangler der nye lyskilder(men ikke master) ved
kunststofbanen i [adresse] for at anlægget kan fungere optimalt. Endvidere bør der
ses på evt. nye master på en højde på 18 m ved kunststofbanen i Svebølle for at
forbedre lyskvaliteten.

Administrationen anbefaler, at der ved prioritering af
midler til lysanlæg ligges vægt på at skabe optimale forhold på vores
kunststofbaner, som er dem der anvendes mest og af flest i sæsonen med behov
for lys. Ligeledes har alle foreninger mulighed for at anvende kunststofbanerne
efter fordeling.

**Økonomiske konsekvenser**

Der er i henholdsvis budget 2015 og 2016 afsat et
rådighedsbeløb på 600.000 kr. til forbedring og/ eller udskiftning af lysanlæg
på kommunens idrætsanlæg. Økonomichefen bemærker, at rådighedsbeløbet i 2016
herefter udgør 0 kr.

**Kultur- og Fritidsudvalgets
møde den 9. august 2017:**

Anbefales.

**Økonomiudvalgets møde den 23.
august 2017:**

Anbefales.